ฮันตูโชว่า คว้าแชมป์เทนนิสพัทยา โอเพ่น
การแข่งขันเทนนิสดับเบิ้ลยูทีเอ ทัวร์ รายการพัทยา โอเพ่น ที่โรงแรมดุสิตธานี พัทยา จังหวัดชลบุรี รอบชิงชนะเลิศ วานนี้ (12 ก.พ.) ดาเนียล่า ฮันตูโชว่า นักเทนนิสจากสโลวเกีย ซึ่งเป็นแชมป์เมื่อปี 2554 พบ มาเรีย คีรีเลนโก้ นักเทนนิสจากรัสเซีย โดย ดาเนียล่า ฮันตูโชว่า ป้องกันแชมป์ได้สำเร็จ ชนะ มาเรีย คีรีเลนโก้ 2-1 เซต คะแนน 6-7 ไทเบรก 4-76-3 และ 6-3 ใช้เวลาในการแข่งขัน 3 ชั่วโมง 15 นาที ทำให้ ดาเนียล่า ฮันตูโชว่า คว้าแชมป์ WTA ทัวร์ ได้เป็นรายการที่ 5 พร้อมรับเงินรางวัลไป 37000 ดอลลาร์สหรัฐ หรือประมาณ 1.1 ล้านบาท และได้คะแนนสะสม 280 คะแนนด้าน ฮันตูโชว่า กล่าวหลังการแข่งขันว่า ชื่นชอบการแข่งขันรายการนี้ เพราะให้ความรู้สึกคล้ายๆกับการแข่งขันที่ อินเดี้ยน เวลส์ ซึ่งเป็นรายการที่ชอบที่สุด ซึ่งอาจจะเป็นแรงพลักดันให้ทำผลงานได้ดีในรายการนี้
 ฮันตูโชว่า นักเทนนิสจากสโลวเกีย ชนะ มาเรีย คีรีเลนโก้ นักเทนนิสจากรัสเซีย 2-1 เซต คะแนน 6-7 ไทเบรก 4-76-3 และ 6-3 คว้าแชมป์เทนนิสพัทยา โอเพ่น
ชนะ,นักเทนนิส,มาเรีย คีรีเลนโก้,รัสเซีย,สโลวเกีย,ฮันตูโชว่า,แชมป์เทนนิสพัทยา โอเพ่น